Toshkentda 27-oktabr kuni havo harorati +17 darajagacha ko‘tarildi

27-oktabr, payshanba kuni kunduzi O‘zbekiston bo‘yicha faqat Qoraqalpog‘iston Respublikasi va Xorazm viloyatining ayrim hududlarida biroz yomg‘ir yog‘di. Bu haqda “O‘zgidromet” markazi xabar bermoqda.

28-oktabrga o‘tar kechasi esa Toshkent, Jizzax va Buxoro viloyatlarining ayrim hududlarida biroz yomg‘ir yog‘di. Mamlakatning qolgan hududlarida yog‘ingarchilik kuzatilmadi.
O‘zbekiston viloyat markazlari va yirik shaharlarida 27-oktabr kuni kunduzi havo haroratining eng yuqori darajasi shunday bo‘ldi: Nukusda +6 daraja, Urganchda +13 daraja, Andijon, Farg‘onada +15 daraja, Namanganda +16 daraja, Toshkentda +17 daraja, Jizzax, Gulistonda +18 daraja, Buxoro, Samarqandda +19 daraja, Navoiyda +20 daraja, Qarshida +22 daraja, Termizda +24 daraja iliq.
O‘zbekiston viloyat markazlari va yirik shaharlarida 28-oktabrga o‘tar kechasi havo haroratining eng past darajasi shunday bo‘ldi: Nukusda -1 daraja sovuq, Urganchda 0, Andijonda +2 daraja, Gulistonda +3 daraja, Farg‘onada +4 daraja, Toshkent, Jizzax, Namanganda +5 daraja, Buxoro, Samarqand, Termizda +6 daraja, Navoiyda +8 daraja, Qarshida +9 daraja iliq.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.